techiaith/cofnodycynulliad_en-cy huggingface dataset:
English: When you met the striking nurses on the picket line, did you inform them that health has been devolved to the Labour Goverment in Wales for nearly 25 years?
Welsh: Pan gyfarfuoch â'r nyrsys a oedd yn streicio ar y llinell biced, a wnaethoch chi roi gwybod iddynt fod iechyd wedi'i ddatganoli i'r Llywodraeth Lafur yng Nghymru ers bron i 25 mlynedd?
English: The experiences of the pandemic did perhaps reinforce something that we were all very aware of, namely that the nursing workforce within the health service was suffering in terms of lack of numbers, low pay, and even lower morale. We then of course see ambulance workers going on strike. We are likely to see doctors in Wales following suit by also going on strike, and it's clear that the current situation is unsustainable. Leaders within the health service are warning that the service is at a precipice, and are asking the Government to do everything it can to move away from that cliff edge, because we all know there would be serious implications to what might happen because of that. As a party, we've always been on the side of health and care workers, advocating for fairer pay and sustainability within the profession. I'm sure many of you will recall how Plaid Cymru was a very lonely voice for many years, arguing for a medical school in Bangor - something that the Government has now, of course, supported. I, and many Members on these benches and other benches, have regularly raised over the past decade the need for better workforce planning within the health workforce, but here we are today, with one in eight nursing roles in north Wales being vacant. The upshot of that, of course, is a reliance on agency nurses and expenditure across Wales of hundreds of millions of pounds over recent years.
Welsh: Mi wnaeth profiadau y pandemig a'r blynyddoedd diwethaf ategu neu atgyfnerthu rhywbeth roeddwn ni i gyd yn ymwybodol iawn ohono fe, sef bod y gweithlu nyrsio o fewn y gwasanaeth iechyd yn un a oedd yn dioddef o ddiffyg niferoedd, a oedd yn dioddef o dâl isel, ac a oedd yn dioddef o forâl hyd yn oed yn is. Rŷn ni wedyn yn gweld, wrth gwrs, gweithwyr ambiwlans yn mynd ar streic. Rŷn ni'n gweld, mae'n debyg, nawr, ei bod hi'n debygol iawn y bydd doctoriaid yng Nghymru yn dilyn y rheini wrth fynd ar streic hefyd, ac mae'n glir bod y sefyllfa bresennol yn anghynaladwy. Mae arweinyddion o fewn y gwasanaeth iechyd yn rhybuddio bod y gwasanaeth ar ymyl dibyn ac yn galw ar y Llywodraeth i wneud popeth o fewn ei grym i ddod â'r NHS yn ôl o'r ymyl dibyn yna, achos rŷn ni i gyd yn gwybod, wrth gwrs, y byddai goblygiadau difrifol iawn i beth allai fod yn dod yn sgil hynny. Fel plaid, rŷn ni wastad wedi bod ar ochr gweithwyr iechyd a gweithwyr gofal, yn lladmeru dros dâl tecach ac i sicrhau cynaliadwyedd y proffesiwn. Dwi'n siŵr y bydd nifer ohonoch chi'n cofio sut roedd Plaid Cymru yn llais unig iawn am flynyddoedd yn dadlau dros ysgol feddygol ym Mangor - rhywbeth, wrth gwrs, erbyn hyn, mae'r Llywodraeth wedi ei gefnogi. Mi wnes i, ac mae nifer o Aelodau ar y meinciau yma a meinciau eraill wedi, godi'n gyson dros y ddegawd ddiwethaf yn galw am well cynllunio'r gweithlu o fewn y gweithlu iechyd, ond eto dyma ni heddiw, gydag un o bob wyth swydd nyrsio yng ngogledd Cymru yn wag. Canlyniad hynny, wrth gwrs, yw dibyniaeth ar asiantaethau nyrsio a gwariant ar draws Cymru o gannoedd o filiynau dros y blynyddoedd diwethaf.
English: Waiting for an ambulance is, of course, only the first part of the story. Critical delays in response times are being driven by overcrowding and a shortage of hospital beds at the other end, which means that patients are often having to wait for hours in cold ambulances outside emergency departments before they can be admitted. I was recently contacted by a constituent who told me about what had happened to their loved one, who is a cancer patient. Despite being on amber alert for an ambulance, she was nonetheless forced to wait six hours for an ambulance. She then had to wait a further six hours outside A&E before she could be transferred. In October, 28,143 'hours lost' were recorded due to crews having to stay with patients who were unable to be passed into the care of emergency units in Wales. That's almost 30,000 hours in one month that could and should have been spent responding to other life-threatening calls. According to the head of the Welsh Ambulance Service NHS Trust, there have been some incidents where paramedics have started their shift, taken a patient to A&E, sat with them for the rest of their shift, finished work and gone home, only to return 12 hours later to see the same patient again in the same ambulance, because they had still not been able to go into A&E. I know that this is a source of immense frustration for paramedics - and I'm sure for the Minister as well - who want to be out there ensuring that life-saving care is given to all who need it.
Welsh: Wrth gwrs, dim ond rhan gyntaf y stori yw aros am ambiwlans. Mae oedi critigol mewn amseroedd ymateb yn cael ei achosi gan orlenwi a phrinder gwelyau ysbyty ar y pen arall, sy'n golygu bod cleifion yn aml yn gorfod aros am oriau mewn ambiwlansys oer y tu allan i adrannau brys cyn y gellir eu derbyn. Cysylltodd etholwr â mi yn ddiweddar i ddweud wrthyf am yr hyn a oedd wedi digwydd i'w hanwylyd, sy'n glaf canser. Er ei bod ar rybudd melyn am ambiwlans, fe'i gorfodwyd serch hynny i aros chwe awr am ambiwlans. Yna, bu'n rhaid iddi aros am chwe awr arall y tu allan i'r adran damweiniau ac achosion brys cyn y gellid ei throsglwyddo. Ym mis Hydref, cofnodwyd 28,143 o 'oriau a gollwyd' am fod criwiau'n gorfod aros gyda chleifion nad oeddent yn gallu cael eu trosglwyddo i ofal unedau brys yng Nghymru. Mae hynny bron yn 30,000 o oriau mewn un mis y gellid ac y dylid bod wedi'u treulio'n ymateb i alwadau eraill lle roedd bywydau pobl yn y fantol. Yn ôl pennaeth Ymddiriedolaeth GIG Gwasanaethau Ambiwlans Cymru, cafwyd rhai digwyddiadau lle roedd parafeddygon wedi dechrau eu shifft, wedi mynd â chlaf i'r adran damweiniau ac achosion brys, wedi eistedd gyda hwy am weddill eu shifft, wedi gorffen eu gwaith ac wedi mynd adref, dim ond i ddychwelyd 12 awr yn ddiweddarach i weld yr un claf eto yn yr un ambiwlans, am nad oeddent wedi gallu mynd i'r adran damweiniau ac achosion brys. Gwn fod hyn yn destun rhwystredigaeth aruthrol i barafeddygon - ac i'r Gweinidog hefyd, rwy'n siŵr - sydd am fod allan yno'n sicrhau bod gofal achub bywyd yn cael ei roi i bawb sydd ei angen.
English: Amongst everything that is happening, the Welsh Government is in serious danger at present of losing the confidence and support of our health workers, and indeed the wider public, in its ability to manage the NHS. This is reflected in the fact that ambulance staff have now decided to take industrial action - something that I'm sure has weighed heavily on them. It's clear that we need to address pressures on the ambulance service at pace, because they are leading to a catastrophic impact on patients and staff. I urge the Welsh Government to redouble its efforts and to use every lever available to it to tackle this genuine crisis.
Welsh: Yng nghanol popeth sy'n digwydd, mae Llywodraeth Cymru mewn perygl difrifol ar hyn o bryd o golli ffydd a chefnogaeth ein gweithwyr iechyd, a'r cyhoedd yn ehangach, yn ei gallu i reoli'r gwasanaeth iechyd. Mae hyn yn cael ei adlewyrchu yn y ffaith bod gweithwyr ambiwlans bellach wedi penderfynu mynd ar streic - rhywbeth rwy'n siŵr sydd wedi pwyso yn drwm iawn arnyn nhw. Mae'n gwbl amlwg bod angen mynd i'r afael â'r pwysau sydd ar y gwasanaeth ambiwlans ar frys oherwydd eu bod yn cael effaith trychinebus ar gleifion a staff. Rwy'n annog Llywodraeth Cymru, felly, i ailddyblu ei hymdrechion, ac i ddefnyddio pob lifer posibl i fynd i'r afael â'r argyfwng gwirioneddol hwn.
English: The Minister for Health and Social Services now to contribute to the debate, Eluned Morgan.
Welsh: Y Gweinidog Iechyd a Gwasanaethau Cymdeithasol nawr i gyfrannu i'r ddadl, Eluned Morgan.
English: Thanks for taking an intervention. One suggestion would be to make sure that the NHS Executive for Wales that's been set up really is a body that can make a difference - that has teeth. That's the kind of focus that I mean in terms of Government structures.
Welsh: Diolch am dderbyn ymyriad. Un awgrym fyddai sicrhau bod Gweithrediaeth GIG Cymru sydd wedi'i sefydlu yn gorff a all wneud gwahaniaeth gwirioneddol - fod ganddo ddannedd. Dyna'r math o ffocws rwy'n ei olygu o ran strwythurau'r Llywodraeth.
English: Yes, absolutely, and that's already happening. So, that's why we've been having these summits, which have been more or less organised by the NHS executive, which is in shadow form at the moment. But I was really interested in your point that you want us to focus all our spending powers on the issues that matter, and that's resolving the pay dispute. A lot of your colleagues have talked about other things - you know, that we've got to do community hospitals as well, and we've got to get more people to respond to ambulance calls and there's a shortage of beds. That's quite a long list, so I'm not quite sure whether you want us to focus everything on the pay dispute -
Welsh: Ie, yn hollol, ac mae hynny'n digwydd eisoes. Felly, dyna pam ein bod wedi bod yn cynnal yr uwchgynadleddau hyn, sydd fwy neu lai wedi'u trefnu gan weithrediaeth y GIG, sydd ar ffurf gysgodol ar hyn o bryd. Ond roedd gennyf ddiddordeb mawr yn eich pwynt eich bod am inni ganolbwyntio ein holl bwerau gwario ar y materion sydd o bwys, sef datrys yr anghydfod cyflog. Mae llawer o'ch cyd-Aelodau wedi sôn am bethau eraill - fod yn rhaid inni gael ysbytai cymuned hefyd, a bod yn rhaid inni gael mwy o bobl i ymateb i alwadau ambiwlans, a bod prinder gwelyau. Mae honno'n rhestr eithaf hir, felly nid wyf yn siŵr a ydych am inni ganolbwyntio popeth ar yr anghydfod cyflog -
English: If the Minister will take an intervention, I'll gladly explain that again.
Welsh: Os gwnaiff y Gweinidog dderbyn ymyriad, byddaf yn falch o egluro hynny eto.
English: What I said was top of the list was to resolve that pay dispute.
Welsh: Yr hyn a ddywedais oedd y dylai datrys yr anghydfod cyflog fod ar frig y rhestr.
English: Okay. Well, that's fine. Well, if it is top of the list, I'm just quite intrigued, then - . I'm quite intrigued, we have a co-operation agreement; there is hardly a mention of health in your co-operation agreement. Mental health is there; not a word about health. And I think it's really important for people to understand that we have to release money from somewhere, and I can't see you sticking your hand up and telling us exactly where you want us to cut.
Welsh: Iawn. Wel, mae hynny'n iawn. Wel, os yw ar frig y rhestr, rwy'n chwilfrydig iawn, felly - . Rwy'n chwilfrydig iawn, mae gennym gytundeb cydweithio; prin fod sôn am iechyd yn eich cytundeb cydweithio. Mae iechyd meddwl yno; ond nid oes gair am iechyd. A chredaf ei bod yn wirioneddol bwysig i bobl ddeall bod yn rhaid inni ryddhau arian o rywle, ac ni allaf eich gweld yn codi eich llaw i ddweud wrthym yn union ble rydych eisiau inni dorri.
English: If the First Minister will allow me to reveal why health isn't included in the co-operation agreement, then I'm quite happy for those minutes of those discussions to be published.
Welsh: Os gwnaiff y Prif Weinidog ganiatáu imi ddatgelu pam nad yw iechyd wedi'i gynnwys yn y cytundeb cydweithio, rwy'n fwy na pharod i gofnodion y trafodaethau hynny gael eu cyhoeddi.
English: In terms of waiting lists in general, there was a reduction in the total number of people awaiting treatment in October, and this is a trend that I hope will continue over the next few months. It's interesting to note that the total number of open pathways in England increased by 21 per cent over the past 12 months from October, whilst the number in Wales increased by only 10 per cent during that same period.
Welsh: O ran rhestri aros yn gyffredinol, roedd yna ostyngiad yng nghyfanswm y bobl sy'n disgwyl triniaeth yn Hydref, ac mae hyn yn duedd dwi'n gobeithio fydd yn parhau yn ystod y misoedd nesaf. Mae'n ddiddorol nodi bod cyfanswm y llwybrau agored yn Lloegr wedi cynyddu 21 y cant dros y 12 mis diwethaf o fis Hydref, tra bod y nifer yng Nghymru wedi cynyddu dim ond 10 y cant yn ystod yr un cyfnod.
English: Diolch yn fawr, Llywydd. My biggest fear this afternoon would be that I would hear the Minister saying, 'We're already doing everything that needs to be done to resolve the crisis.' What we heard was the Minister saying that everything is already in train, everything is already being done to resolve this crisis. It clearly isn't, and that runs contrary to all the evidence that we have in front of us. She refused to accept the word 'crisis' -
Welsh: Diolch yn fawr, Lywydd. Fy ofn mwyaf y prynhawn yma fyddai y byddwn yn clywed y Gweinidog yn dweud, 'Rydym eisoes yn gwneud popeth sydd angen ei wneud i ddatrys yr argyfwng.' Yr hyn a glywsom oedd y Gweinidog yn dweud bod popeth eisoes ar y gweill, mae popeth eisoes yn cael ei wneud i ddatrys yr argyfwng. Mae'n amlwg nad yw hynny'n digwydd, ac mae'n groes i'r holl dystiolaeth sydd gennym o'n blaenau. Gwrthododd dderbyn y gair 'argyfwng' -
English: I say this in all honesty and sincerity, do you not think, after 25 years of a Welsh Labour Government handling the health service here in Wales and, at times, propped up by Plaid Cymru - in fact, you've been in Government yourself here - do you not think that now is the time for a Welsh Conservative Government in Cardiff Bay?
Welsh: Rwy'n dweud hyn yn gwbl onest a diffuant, onid ydych chi'n meddwl, ar ôl 25 mlynedd o Lywodraeth Lafur Cymru yn rheoli'r gwasanaeth iechyd yma yng Nghymru, ac ar adegau wedi ei chynnal gan Blaid Cymru - rydych chi wedi bod yn y Llywodraeth eich hun yma - onid ydych chi'n credu mai dyma'r amser i gael Llywodraeth Geidwadol i Gymru ym Mae Caerdydd?
English: The proposal is to agree the motion. Does any Member object? [ Objection.] There is objection. We will, therefore, defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad.] Oes, mae yna wrthwynebiad. Felly, byddwn ni'n pleidleisio ar y cynnig yna yn ystod y cyfnod pleidleisio.
English: Unless three Members wish for the bell to be rung we will move immediately to voting time.
Welsh: Oni bai bod tri Aelod yn dymuno i fi ganu'r gloch, rydyn ni'n symud yn syth i'r cyfnod pleidleisio.
English: So, we have a single vote this afternoon, on the debate that's just been held, on item 7, which is the Plaid Cymru debate on management of NHS pressures. I therefore call for a vote on the motion, tabled in the name of Siân Gwenllian. Open the vote. Close the vote. In favour 27, no abstentions, 28 against. Therefore, the motion is not agreed.
Welsh: Felly, un bleidlais yn unig sydd y prynhawn yma, a'r bleidlais honno ar y ddadl sydd newydd ei chynnal, sef y ddadl ar eitem 7, dadl Plaid Cymru ar reoli'r pwysau ar y gwasanaeth iechyd. Dwi'n galw, felly, am bleidlais ar y cynnig, a gyflwynwyd yn enw Siân Gwenllian. Agor y bleidlais. Cau'r bleidlais. O blaid 27, neb yn ymatal, 28 yn erbyn. Felly, mae'r cynnig wedi ei wrthod.
English: That concludes voting for today. But, our work continues as we move to the short debate.
Welsh: Dyna ddiwedd ar y pleidleisiau sydd gyda ni am heddiw. Ond, mae'r gwaith yn parhau gyda'r ddadl fer, a fydd nesaf.
English: If I can ask Members to leave the Chamber quietly, especially those of you who are currently surrounding Janet Finch-Saunders. Any Members wishing to leave the Chamber, do so quietly and quickly, and then Janet Finch-Saunders can start and introduce her debate.
Welsh: Os caf fi ofyn i'r Aelodau adael y Siambr yn dawel, yn enwedig y rhai ohonoch sydd o amgylch Janet Finch-Saunders ar hyn o bryd. Bydd unrhyw Aelodau sy'n dymuno gadael y Siambr yn gwneud hynny'n dawel ac yn gyflym, ac yna gall Janet Finch-Saunders ddechrau a chyflwyno ei dadl.
English: I'm grateful to the Member for Aberconwy, Janet Finch-Saunders, for giving me a minute of her time. I'm pleased that she mentioned RWE in my constituency of Carmarthen West and South Pembrokeshire and their hydrogen project. I'd be delighted to welcome you down to Carmarthen West and South Pembrokeshire, Janet, and I extend that invitation to the climate change Minister as well, to see the pioneering project at RWE. And there was positivity from the Welsh Government last year in terms of the use of transition hydrogen, in terms of blue hydrogen and green hydrogen - the necessity of both of those as we look to reach net zero - and the increased use of hydrogen in HGV vehicles, as Janet mentioned, taxi fleets et cetera. So, I'd extend the invitation to you both to come down to RWE, in the best constituency in all of Wales, and I know RWE will be delighted to show you what they have on offer, what they're looking to do in the scope of hydrogen production. Diolch, Dirprwy Lywydd.
Welsh: Rwy'n ddiolchgar iawn i'r Aelod dros Aberconwy, Janet Finch-Saunders, am roi munud o'i hamser i mi. Rwy'n falch iddi sôn am RWE yn fy etholaeth yng Ngorllewin Caerfyrddin a De Sir Benfro a'u prosiect hydrogen. Byddwn yn falch iawn o'ch croesawu i lawr i Orllewin Caerfyrddin a De Sir Benfro, Janet, i weld prosiect arloesol RWE, ac estynnaf y gwahoddiad hwnnw i'r Gweinidog Newid Hinsawdd hefyd. Ac roedd yna ymateb cadarnhaol gan Lywodraeth Cymru y llynedd i'r defnydd o hydrogen pontio, hydrogen glas a hydrogen gwyrdd - yr angen am y ddau fath wrth inni geisio cyrraedd sero net - a'r defnydd cynyddol o hydrogen mewn cerbydau nwyddau trwm, fel y soniodd Janet, fflydoedd tacsis ac ati. Felly, hoffwn estyn gwahoddiad i'r ddwy ohonoch i ddod i lawr i RWE, yn yr etholaeth orau yng Nghymru gyfan, ac rwy'n gwybod y bydd RWE yn falch iawn o ddangos i chi yr hyn sydd ganddynt i'w gynnig, a beth maent yn anelu i'w wneud mewn perthynas â chynhyrchu hydrogen. Diolch, Ddirprwy Lywydd.
English: I'd like to thank Janet Finch-Saunders for bringing this important debate to the Senedd. The hydrogen sector is hugely important to my constituency, as Janet has mentioned. A few years ago, a company called Riversimple moved to Llandrindod Wells to build a prototype hydrogen car there on the site, aptly called the Rasa. Even His Majesty the King took a spin in a hydrogen car, and he was very, very impressed. Developing the hydrogen sector in Wales is crucial to becoming greener; we need more hydrogen infrastructure right across Wales. I know my colleague Peter Fox, in Monmouthshire Council, used Riversimple to deploy some vehicles there, but it's the only place we have the hydrogen infrastructure in Wales, and, if we are to develop this further, we need to make sure there's more investment into that, so we can expand hydrogen right across Wales. Because batteries are not the future - hydrogen technology is. It's greener and cleaner and a lot more ethical than lithium mining in other parts of the world.
Welsh: Hoffwn ddiolch i Janet Finch-Saunders am ddod â'r ddadl bwysig hon i'r Senedd. Mae'r sector hydrogen yn hynod bwysig i fy etholaeth i, fel mae Janet wedi sôn. Ychydig flynyddoedd yn ôl, symudodd cwmni o'r enw Riversimple i Landrindod i adeiladu prototeip o gar hydrogen yno ar y safle, o'r enw Rasa, yn addas iawn. Fe wnaeth hyd yn oed Ei Fawrhydi y Brenin fynd am dro mewn car hydrogen, ac fe wnaeth argraff fawr iawn arno. Mae datblygu'r sector hydrogen yng Nghymru yn allweddol i fod yn wyrddach; mae angen mwy o seilwaith hydrogen arnom ledled Cymru. Rwy'n gwybod bod fy nghyd-Aelod Peter Fox, yng Nghyngor Sir Fynwy, wedi defnyddio Riversimple ar gyfer rhai cerbydau yno, ond dyna'r unig fan lle mae gennym seilwaith hydrogen yng Nghymru, ac os ydym am ddatblygu hyn ymhellach, mae angen inni wneud yn siŵr fod mwy o fuddsoddi yn hynny, fel y gallwn ehangu hydrogen ledled Cymru. Oherwydd nid batris yw'r dyfodol - technoleg hydrogen ydyw. Mae'n wyrddach ac yn lanach ac yn llawer mwy moesegol na mwyngloddio lithiwm mewn rhannau eraill o'r byd.
English: Thank you very much, Janet, for giving me a minute to contribute in a very interesting debate. There are a couple of early-stage proposals within the Bridgend area, actually, for hydrogen projects, green hydrogen projects. And indeed, hydrogen might well have a role to play in our transitioning to a greener economy. But I want to make two points. The first is that we have to make sure that hydrogen does not displace our investment in renewables - that's very important, to make clear that point. But the main point I want to make is this: if we are to develop hydrogen proposals, particularly those that are close to or within communities, then we need to bring those communities along, explain the technology very well, explain the safety aspects very well. Because if there's misinformation, or lack of engagement, then those communities will be understandably worried about what this means for them. So, my appeal within this debate, to anybody who's proposing developing hydrogen projects in or near to communities, is to engage properly with those communities who will be affected to explain the technology and what it may mean for them. Diolch yn fawr iawn.
Welsh: Diolch yn fawr iawn, Janet, am roi munud i mi gyfrannu mewn dadl ddiddorol iawn. Mae yna un neu ddau o gynigion cam cynnar yn ardal Pen-y-bont ar Ogwr ar gyfer prosiectau hydrogen mewn gwirionedd, prosiectau hydrogen gwyrdd. Ac yn wir, mae'n ddigon posibl y bydd gan hydrogen ran i'w chwarae wrth bontio i economi wyrddach. Ond rwyf eisiau gwneud dau bwynt. Y cyntaf yw bod yn rhaid inni sicrhau nad yw hydrogen yn cymryd lle ein buddsoddiad mewn ynni adnewyddadwy - mae'n bwysig iawn gwneud y pwynt hwnnw'n glir. Ond y prif bwynt rwyf eisiau ei wneud yw hwn: os ydym am ddatblygu cynigion hydrogen, yn enwedig y rhai sy'n agos at neu o fewn cymunedau, mae angen inni ddod â'r cymunedau hynny gyda ni, esbonio'r dechnoleg yn dda iawn, esbonio'r agweddau diogelwch yn dda iawn. Oherwydd os oes camwybodaeth, neu ddiffyg ymgysylltiad, bydd y cymunedau hynny'n poeni, yn ddigon dealladwy, ynglŷn â beth mae hyn yn ei olygu iddynt hwy. Felly, fy apêl yn y ddadl hon, i unrhyw un sy'n argymell datblygu prosiectau hydrogen o fewn neu'n agos at gymunedau, yw y dylid ymgysylltu'n iawn â'r cymunedau hynny yr effeithir arnynt i esbonio'r dechnoleg a'r hyn y gallai ei olygu iddynt hwy. Diolch yn fawr iawn.